CONVOCATOR al ADUNĂRII GENERALE EXTRAORDINARE a ACŢIONARILOR

din MECON S.A. Brașov

Prin Decizia nr. 267 adoptată în data de 13.03.2019, Consiliul de Administraţie al MECON S.A. Braşov, cu sediul în Braşov, şos. Cristianului nr. 6, jud. Braşov, înregistrată la Registrul Comerţului sub nr. : J08/54/1991, CUI: RO 1113237 (denumită în continuare „Societatea”), în conformitate cu dispoziţiile art. 117 din Legea nr. 31/1990, cu prevederile Legii 297/2004 cu modificarile şi completările ulterioare, cu prevederile Regulamentul nr. 6/2009 al ASF, precum şi cu prevederile actului constitutiv al societăţii, convoacă ADUNAREA GENERALĂ EXTRAORDINARĂ a ACŢIONARILOR Societăţii, în data de 16.04.2019, ora 12:00, la sediul Societăţii din Municipiul Braşov, şos. Cristianului nr. 6, jud. Braşov, pentru toţi acţionarii înregistraţi la sfârşitul zilei de 01.04.2019, considerată data de referinţă, în Registrul Acţionarilor ţinut de Depozitarul Central S.A. În cazul neîndeplinirii condiţiilor statutare sau a oricăror altor condiţii de validitate, AGEA se va ţine în data de 17.04.2019, ora 12:00, în acelaşi loc, cu aceeaşi ordine de zi pentru toţi acţionarii înregistraţi în Registrul Acţionarilor la aceeaşi dată de referinţă, cu următoarea ORDINE DE ZI:

1. Aprobarea contractării de credite de orice tip de la instituţii financiar-bancare sau de la acționari ai societății şi orice prelungiri, suplimentări, diminuări, scontări sau modificări ale condiţiilor iniţiale de acordare, aferente facilităţilor de credit acordate. Valoarea totală a facilităţilor de credit nu va depăşi suma maximă de 5.000.000 lei.
2. Împuternicirea Consiliului de administraţie să selecteze condiţiile cele mai avantajoase de creditare, în vederea îndeplinirii prevederilor punctului (1) din prezenta ordine de zi.
3. Aprobarea garantării creditelor angajate, cu orice bunuri mobile şi/sau imobile aflate în proprietatea MECON S.A. Braşov, inclusiv cu documente necertificate.
4. Împuternicirea directorului general şi a directorului economic, să reprezente societatea cu puteri depline, aceştia având mandat de a efectua toate demersurile privind contractarea de credite şi garantarea acestor credite, precum şi a oricăror acte adiţionale ulterioare sau orice documentaţii în raporturile sale de creditare pe care le consideră necesare, pentru creditele şi garanţiile aferente acestora, menţionate la punctele 1 şi 3.
5. Aprobarea vânzării,la preţul ce va fi stabilit prin raportul de evaluare întocmit de un evaluator agreat ANEVAR, a următoarelor mijloace fixe: - inv. 330126- Instalație aer comprimat CECCATO CSB30; -inv. 350200- Cabină de sablare și vopsire; -inv.401441- Foarfecă ghilotină VS3010; -inv. 401442- Mașină de ștanțat și nervurat; - inv. 401443- Mașină debitat cu plasmă EASYCUT 12001.25 PG; - inv. 401444- Abkant DRUMA AD-E37300 cu CNC; - inv. 420261- Mașină de debitat P.V.C. URBAN UNUVER 332P.
6. Mandatarea Consiliului de administraţie pentru alegerea unui evaluator agreat ANEVAR pentru evaluarea activelor menţionate la punctul 6 al ordinei de zi .
7. Aprobarea modificării Actului Constitutiv astfel:

Partea a II.a (Statutul), în sensul modificării *Subpunctului 6.2* ” Obiectul secundar de activitate al Societăţii este :” se vor elimina următoarele:

4532- Comerţ cu amănuntul de piese şi accesorii pentru autovehicule

4719-Comerţ cu amănuntul în magazine nespecializate, cu vânzare predominantă de produse neali- mentare.

4730 - Comerţ cu amănuntul al carburanţilor pentru autovehicule, în magazine specializate.

1. Aprobarea datei de înregistrare pentru identificarea acţionarilor asupra cărora se răsfrâng efectele Adunarii Generale Extraordinare a Acţionarilor. Data de înregistrare propusă este 10.05.2019.
2. Aprobarea ex- date ca data de la care instrumentele financiare obiect al hotarârii Adunării Generale Extraordinare a Acţionarilor se tranzacţionează fără drepturile care derivă din respectiva hotărâre. Ex date propusa este 09 .05.2019.
3. Aprobarea mandatării dlui. Bugnar Vasile, în calitate de Preşedinte al Consiliului de administraţie, în vederea semnării hotărârii A.G.E.A., a actului constitutiv al Societăţii, actualizat cu modificările aprobate şi îndeplinirea tuturor procedurilor şi formalităţilor prevăzute de lege pentru ducerea la îndeplinire a hotărârii A.G.E.A., să depună şi să preia acte şi să semneze în acest scop în numele Societăţii, în relaţia cu Registrul Comerţului, ASF, BVB, precum şi cu alte entităţi publice sau private. Persoana sus menţionată va putea să delege puterile acordate conform celor de mai sus oricărei persoane, după cum va considera necesar.

Accesul acționarilor îndreptățiți să participe la A.G.E.A., este permis prin simpla probă a identității acestora, facută în cazul acționarilor persoane fizice cu actul de identitate, iar în cazul acționarilor persoane juridice și a acționarilor persoane fizice reprezentante, cu împuternicire specială sau generală, dată persoanei fizice care-i reprezintă și actul de identitate al reprezentantului. Formularul de împuternicire specială poate fi obținut de la sediul Societății începând cu data de 18.03.2019 și de pe site-ul acesteia [www.mecon.ro](http://www.mecon.ro).

Împuternicirea specială sau generală, se va întocmi în trei exemplare originale (unul pentru societate, unul pentru mandant, unul pentru mandatar). Împuternicirile și o copie a actului de identitate sau a certificatului de înregistrare și a certificatului constatator eliberat de registrul comerțului sau orice alt document emis de către o autoritate competentă din statul în care acționarul este înmatriculat legal (cu o vechime de cel mult 3 luni raportat la data publicîrii convocatorului adunării generale) al acționarului reprezentat, vor fi depuse până la data de 15.04.2019 ora 16:00**,** la adresa de e-mail meconbv@yahoo.com.

În cazul împuternicirii speciale acordată de către un acționar unei instituții de credit care presteaza servicii de custodie, aceasta va fi semnată de respectivul acționar și va fi însoțită de o declarație pe proprie răspundere dată de instituția de credit care a primit împuternicirea de reprezentare prin împuternicirea specială, din care să reiasă ca:

- instituția de credit prestează servicii de custodie pentru respectivul acționar,

- instrucțiunile din instrucțiunea specială sunt identice cu instrucțiunile din cadrul mesajului SWIFT primit de instituția de credit pentru a vota în numele respectivului acționar,

- împuternicirea specială este semnată de acționar.

La data adunării, la intrarea în sala de ședință a adunării generale, reprezentantul desemnat va preda originalul împuternicirii în cazul în care aceasta a fost transmisă prin e-mail cu semnatura electronică încorporată și o copie a actelor sale de identificare.

Unul sau mai mulți acționari reprezentând individual sau împreună, cel puțin 5% din capitalul social, au dreptul de a introduce puncte pe ordinea de zi a Adunări generale și de a prezenta proiecte de hotărâre pentru punctele incluse sau propuse spre a fi incluse pe ordinea de zi a adunării generale. Calitatea de acționar al Societății trebuie dovedită prin copii conforme cu originalul ale actelor de identificare valabile ale inițiatorilor. Acestea se referă la actele de identitate (buletin/carte de identitate) în cazul persoanelor fizice si certificatele de înmatriculare și constatatoare sau orice alt document emis de către o autoritate competentă din statul în care acționarul este înmatriculat legal (cu o vechime de cel mult 3 luni raportat la data publicării convocatorului adunarii generale) indicând deținătorii calitătii de reprezentanți legali pentru persoanele juridice acționari ai Societății. Documentele care atestă calitatea de reprezentant legal întocmite într-o limba străină alta decât limba engleză vor fi insoțite de o traducere realizată de un traducător autorizat, în limba română sau în limba engleză, iar constatarea calității de

reprezentant legal se va face în baza listei acționarilor pusă la dispoziție de către Depozitarul Central.

Propunerile privind introducerea de puncte noi pe ordinea de zi a adunării generale, respectiv proiectele de hotărâri pentru punctele incluse sau propuse spre a fi incluse pe ordinea de zi a adunării generale, vor fi însoțite de copiile actelor de identificare ale

inițiatorilor săi vor fi depuse la sediul Societății, până cel târziu la data de 31.03.2019, ora 16:00, în plic închis, cu mențiunea scrisă în clar și cu majuscule “ PENTRU ADUNAREA GENERALĂ EXTRAORDINARA A ACȚIONARILOR MECON din data de 16.04.2019 ” sau transmise și prin e-mail, cu semnătură electronică încorporată conform Legii nr.455/2001, privind semnătura electronică, în același termen la adresa:

meconbv@yahoo.com, menționând la subiect “ PENTRU ADUNAREA GENERALĂ EXTRAORDINARĂ A ACȚIONARILOR MECON din data de 16.04.2019 ”.

Se aduce la cunoștința acționarilor că în ceea ce privește propunerile privind introducerea de puncte noi pe ordinea de zi a adunării, este necesar ca pentru fiecare punct propus de inițiatori să existe o justificare sau un proiect de hotărâre propus spre adoptare de adunarea generală.

Ultima variantă actualizată a împuternicirii speciale și buletinelor de vot prin corespondență va fi disponibilă pe site-ul societății începand cu data de 01.04.2019 ora 7:00.

Fiecare acționar are dreptul să adreseze Consiliului de Administrație întrebări în scris înaintea datei de desfășurare a adunării generale, privind punctele de pe ordinea de zi, conform art.13 din Regulamentul CNVM nr. 6/2009. Răspunsul se consideră dat dacă informația solicitată este publicată pe pagina de internet a societății.

Acționarii înregistrați la data de referință în registrul acționarilor, au posibilitatea de a vota prin corespondență, înainte de data ședinței adunări prin utilizarea formularului de vot prin corespondență. Formularul de vot prin corespondență, împreună cu copia actului de identitate și/sau a certificatului de înregistrare și a certificatului constatator emis de ORC sau orice alt document al acționarului, emis de către o autoritate competentă din statul în care acționarul este înmatriculat legal (cu o vechime de cel mult 3 luni raportat la data publicării convocatorului adunării generale) vor fi transmise Societății, în original, la sediul acesteia sau prin e-mail, cu semnatură electronică extinsă, încorporată conform Legii nr.455/2001, la adresa de e-mail: meconbv@yahoo.com, până la data de 15.04.2019, ora 16:00.

Acționarii care au votat prin împuterniciri speciale sau buletine de vot prin corespondență își pot modifica opțiunea inițială de vot sau mijlocul de exprimare a votului, fiind considerat valabil ultimul vot exprimat și înregistrat până în data de

15.04.2019, ora 16:00.

În situația în care acționarul care și-a exprimat votul prin corespondență participă personal sau prin reprezentant la adunarea generală, votul prin corespondență exprimat pentru adunare generala va fi anulat. În acest caz, va fi luat în considerare doar votul exprimat personal sau prin reprezentant.

Formularele de buletin de vot prin corespondență, formularele de împuterniciri speciale, documentele și materialele informative referitoare la problemele incluse pe ordinea de zi, se pun la dispoziția acționarilor, pe website-ul societății la adresa [www.mecon.ro](http://www.mecon.ro) și la sediul societății din Braşov, şos. Cristianului nr. 6, jud. Braşov începând cu data de 01.04.2019.

Verificarea și centralizarea voturilor prin corespondență și prin împuterniciri speciale este realizată de secretarul Consiliul de Administrație, care va păstra în siguranță și va asigura confidențialitatea voturilor până la momentul supunerii la vot a rezoluțiilor înscrise pe ordinea de zi.

Prezentul convocator se va completa cu prevederile legale aplicabile.

Orice detalii suplimentare privind Adunarea Generală Extraordinară a Acţionarilor convocată pentru 16.04.2019 pot fi obţinute la sediului societăţii din Brașov, șos. Cristianului, nr. 6, cod poştal 500053, jud. Braşov, tel. 0268- 549.124; 0368- 436.181, fax 0368-436.180;

În situaţia neîndeplinirii condiţiilor de qvorum legale și statutare la prima convocare, Adunarea Generală Extraordinară a Acţionarilor este convocată pentru data de 17.04.2019, cu menţinerea ordinii de zi, a orei şi a locului de desfăşurare a lucrărilor acesteia.

Presedintele Consiliului de Administratie,

Vasile BUGNAR